nb da cs da id de da da da sv da da da nb da da da da es da da da en da da da da da da sv en da da da da da sv fr en da da da da da da sv da da da da da de
Sociale mediers algoritmer og designgreb  - ReloadMe
Temauge om søvn og det digitale liv
Eleverne skal se en video med medieforsker Malene Charlotte Larsen og efterfølgende gøre rede for hendes pointer og begreber samt forholde sig personligt til dem.
Vis videoen med Malene Charlotte Larsen (ca. 19 min)
Bed eleverne om at notere forskerens pointer ned undervejs, da de skal bruge noterne i gruppearbejdet.
Inddel eleverne i grupper på max 4 elever i hver, og bed dem om at begynde med en runde, hvor de på skift læser deres stikord/noter højt for hinanden. (Uden at kommentere på, hvad de andre har hæftet sig ved).
Elevernes skal herefter sammenligne deres notater og tale om, hvilke overvejelser de hver især gjorde sig, da de noterede undervejs. Gruppen skal finde ligheder og forskelle i noterne og bagefter blive enige om, hvordan de vil redegøre for Malene Charlottes pointer/konklusioner.
Bed dernæst grupperne om at forklare disse begreber og komme med mindst et eksempel på hvert begreb – fx ved at formulere dem på skrift, som ordbogsforklaringer:
Bed eleverne tage en ny runde, hvor de på skift forholder sig personligt til videoens indhold. Hvis det er svært, kan de evt. forholde sig til dette hjælpespørgsmål:
Var der noget, der overraskede jer? – noget som var bekymrende? Eller noget, som I synes er problematisk?
Til slut skal de planlægge, hvordan de vil fremlægge deres drøftelser, så de samtidig sikrer sig, at alle i gruppen får sagt noget.
Når gruppearbejdet er gennemført, gør grupperne på skift rede for et begreb/udtryk. I kan fx trække lod om, hvilket begreb de enkelte grupper skal fremlægge. De øvrige grupper kan herefter supplere og kommentere på overvejelserne.
Slut af med en klassesamtale om, hvordan eleverne forholder sig til Malene Charlotte Larsens pointer.
Tip: Du kan med fordel bruge opgaven som afsæt for et fagligt fokus på notatteknik. Her kan eleverne fx byde ind med gode tips og ideer til hinanden, som de kan bruge fremadrettet.
Fag: Fx Dansk, teknologi eller samfundsfag
Video: Malene Charlotte Larsen
ReloadMe er et samarbejde mellem Just Human og Red Barnet
Finansieret med midler fra Sundhedsstyrelsen og Nordea-fonden
Vi er glade for at kunne tilbyde jer alle vores materialer helt gratis.
Til gengæld ønsker vi at få en idé om, hvem der besøger vores materialer.
Derfor beder vi dig svare på:
Navn på din skole *
Tak og rigtig god fornøjelse med materialerne.
Vi behandler vi dine personoplysninger dels efter den gældende EU persondataforordning og dels efter den danske persondatalov. Læs mere om dine rettigheder, vores databehandling og persondatapolitik.